กระบี่ประมูลทะเบียนรถสวยยอดเงินกว่า20ล้าน
กรมการขนส่งทางบก เผย ยอดเงินประมูลทะเบียนรถสวย&nbsp; จ.กระบี่ เกือบ 20 ล้านบาท
19 ก.พ. 2553

กรมการขนส่งทางบก เผย ยอดเงินประมูลทะเบียนรถสวย  จ.กระบี่ เกือบ 20 ล้านบาท 
นายชัยรัตน์ สงวนชื่อ อธิบดีกรมการขนส่งทางบก เปิดเผยว่า ผลการประมูลทะเบียนรถเลขสวย ”SUPER NUMBER” สามารถนำเงินรายได้เข้ากองทุนเพื่อความปลอดภัยในการใช้รถ ใช้ถนน (กปถ.) โดยผลการจัดประมูลในส่วนภูมิภาคที่จ.กระบี่ วันที่ 13-14 ก.พ.53  มียอดเงินรายได้จากการประมูลเกือบ 20 ล้านบาท สำหรับการประมูลครั้งต่อไป จะมีขึ้นที่จ.เพชรบูรณ์ (หมวด กง) ในวันที่ 20-21 ก.พ.53  นี้ และในกรุงเทพมหานคร จัดประมูล หมวด ฌฮ ในวันที่ 13-14 มี.ค.53  ที่กรมการขนส่งทางบก จตุจักร  
จังหวัดกระบี่ (หมวด กง) มีประชาชนสนใจเข้าร่วมประมูลเกือบ 1,000 คน ยอดเงินรายได้จากการประมูลทั้งสิ้น 19,741,500 บาท โดยหมายเลขที่ประมูลได้ราคาสูงสุด คือ กง 8888 ประมูลได้ในราคา 980,000 บาท รองลงมาคือ กง 9999 ประมูลได้ ในราคา 910,000 บาท และหมายเลขที่ประมูลได้ราคาต่ำสุด คือ กง 2200 ประมูลได้ในราคา 27,000 บาท